225 



fort cholérique; laquelle condition le vin ne luy amoindris- 

 soit pas qu'il visitoit plus souvent dedans les flascons que son 

 bréviaire et falloit courir, tout partout, pour luy en trouver 

 fasses fort pour luy, car il n'en treuvoit point voirre de la 

 Malvoysie. Il ne desiroit que la guerre à cause qu'il estoitun 

 home, par orgueil, de sa papauté enragé, qui ne pensoit as- 

 subjectir seûllemcnt la terre mais les deux et les enferz; ce 

 qu'il monstra à la mort d'un sien nepveu que luy estant lé- 

 gat en Avignon y havoit entretenu es estudcs et là son dict 

 nepveu s'estoit enamouraché de certaine bourgeoise de la 

 ville. Et quant son oncle fut pape, il l'envoia querre pour le 

 faire cardinal; et il y alla mais non pas sans y mener son 

 plus précieux bagage que fut la bourgeoise. Et estant à Rome 

 eut incontinent le chappel avec telles dépendences que rien 

 ne luy manquoit, que l'incita davantage a exercer le mestier 

 vénérien avec sa dame, tellement qu'il s'esrena en sorte qu'il 

 fut abandonné des médecins de quoy le pape fut bien marri, 

 et voyant qu'il ne le pouvoit garder de la mort temporelle, 

 le volut faire de la spirituelle. Le vait trouver et le volut ouir 

 en confession ; puis appella toute l'assistence pour luy servir 

 de tesmoignage, et devant eux faict deffense à touz les dya- 

 bles, sus intermination de centupler leurz peines et d'estre 

 enchaînez de plus fort, de s'approcher de l'âme de son 

 paouvre nepveu quant elle sortiroit de son corps de cent paz 

 à la ronde. Semblablement commanda aux anges, sus paine 

 de privation de la vision divine, que tout incontinent qu'elle 

 sortiroit hors de son corps qu'ilz la deussent porter en para- 

 dis et la y colloquer entre les chérubins et les séraphins. Ne 

 sçay s'ilz lui obéirent, mais ce que me garde de le croire 

 fermement est que j'hay veu des homes qui ne sont pas si 

 fortz que les anges ni les dyables qui n'hont pas tant redoutlé 

 ses menaces qu'ilz n'eussent battuz et tuez ses soldatz de- 

 vant Ravenne. 



/ 



